અમરેલી શહેરની જીવાદોરી સમાન ઠેબી નદીમાં જાણે લીલોતરી છવાઇ હોય તેમ ઠેર ઠેર ગાંડીવેલ જોવા મળી રહી છે. જેના કારણે નદીમાં મચ્છર, કીડા, જીણી જીણી જીવાતનો ઉપદ્રવ વધી રહ્યો છે. આ કારણે નદીમાં રહેલું પાણી પ્રદુષિત થઈ રહ્યું છે. જેના કારણે શહેરમાં રોગચાળો વકરવાની ભીતી સેવાઇ રહી છે. ત્યારે અગાઉ પણ પાલિકા તંત્રએ આ વેલનો નિકાલ કરવા માટે કાર્યવાહી હાથ ધરી હતી. પણ કોઈ કારણોસર વેલ નીકળી ન હતી.અને પાલિકા તંત્રએ માત્ર થોડી વેલનો નીકાલ કર્યો હતો. ત્યારે ફરી વખત આ નદીમાં વેલ નજરે ચડતા અમરેલી પાલિકા તંત્ર વેલનો નિકાલ કરવા કાર્યવાહી હાથ ધરી તેવી શહેરીજનોની માંગ છે.